2. Êmpaning para pangeran putra santana dalêm, dumugi para bandara panji, manawi nuju wontên ing ngarsa dalêsdalêm. kangjêng gusti, wêwatoning imbal wacana kêdah ingkang sagêd angunggar panggalih dalêm kangjêng gusti, makatên malih sami anganggea watak èstri, têgêsipun ingkang sagung karya suka pirênaning panggalih dalêm kangjêng gusti wau, sarta kêdaling wicara angangge têmbung cucut juwèh swara sora, mila makatên, awit binasakakên saengga nyaratosi lare ingkang sawêg wanci dumolan, undha-usuk kemawon kalihan anyaratosi ratu, kaupamèkakên lare kumratu-ratu punika pangrisak taman.